
Fontellasko Udala, 2023















2025eko maiatza
[image: S:\Buzon\CAROL\logo low\COMPTOS_LOGO_RGB_3_XLOW.jpg]

[image: ]               FONTELLASKO UDALARI BURUZKO fiskalizazio-txostena, 2023




[image: !ESCNAV]

Hasierako zirriborroa
Aurkibidea
ORRIALDEA
I. Introducción	3
II. Objetivos y alcance de la fiscalización	4
III. Opinión	5
III.1. Opinión de auditoría financiera con salvedades	5
III.2 Opinión de fiscalización de cumplimiento de legalidad favorable con salvedades	5
IV. Fundamento de la opinión	6
IV.1 Fundamento de la opinión de auditoría financiera con salvedades	6
IV.2 Fundamento de la opinión de cumplimiento de legalidad favorable con salvedades	7
V. Cuestiones claves de auditoria	9
VI. Párrafo de énfasis	10
VII. Responsabilidad del Ayuntamiento de Fontellas	11
VIII. Responsabilidad de la Cámara de Comptos de Navarra	12
IX. Recomendaciones más relevantes	14
Apéndice 1. Resumen de la Cuenta General del Ayuntamiento de Fontellas, ejercicio 2023	15
Apéndice 2. El Ayuntamiento de Fontellas	19
Apéndice 3. Marco regulador	21
Apéndice 4. Observaciones y hallazgos adicionales de la fiscalización de regularidad	22
4.1 Presupuesto General 2023	22
4.2 Cuenta General 2023	22
4.3 Situación económico-financiera del ayuntamiento a 31-12-2023	27
4.4 Control interno	27
4.5 Gastos de personal	28
4.6 Gastos en bienes corrientes y servicios	32
4.7 Inversiones	34
4.8 Gastos en transferencias	35
4.9 Tributos, precios públicos y otros ingresos	35
4.10 Ingresos por transferencias	37
4.11 Ingresos patrimoniales	38
Alegaciones presentadas al informe provisional	39
Contestación a las alegaciones presentadas al informe provisional	








[bookmark: _Toc430935356][bookmark: _Toc22495429][bookmark: _Toc55460314][bookmark: _Toc118266006][bookmark: _Toc197412994]I. Sarrera
Kontuen Ganberak, bera arautzen duen abenduaren 20ko 19/1984 Foru Legeari jarraituz, 2024rako bere fiskalizazio-programan sartu zuen Fontellasko Udalaren Kontu Orokorraren fiskalizazioa, eta Nafarroako Alderdi Popularra talde parlamentarioaren eskaera bati erantzuten dio. 2023ko ekitaldiko Kontu Orokorraren fiskalizazio finantzarioa egin da, legedi-betetzearen fiskalizazioarekin batera. 
Landa-lana 2024ko abendutik 2025eko urtarrilera bitartean egin zuen lantalde batek, zeina auditoretzako hiru teknikarik, sistema informatikoetako erdi-mailako teknikari batek eta auditore batek osatu baitzuten. Kontuen Ganberaren zerbitzu juridiko eta administratiboek laguntza eman zuten.
Nafarroako Kontuen Ganbera arautzen duen abenduaren 20ko 19/1984 Foru Legearen 11. artikuluan ezarritakoari jarraituz, lan honen emaitzak jakinarazi egin ziren, Fontellasko Udaleko alkateak alegazioak aurkez zitzan. Ezarritako epea igarota, alkateak alegazioak aurkeztu ditu, eta txosten honetan jaso dira, Ganbera honen erantzunarekin batera. 
Eskerrak ematen dizkiegu Fontellasko Udaleko langileei, lan hau egiteko emandako laguntzarengatik.



[bookmark: _Toc22495430][bookmark: _Toc55460315]

[bookmark: _Toc22495431][bookmark: _Toc55460316][bookmark: _Toc118266007][bookmark: _Toc197412995][bookmark: _Toc430935359]II. Fiskalizazioaren helburuak eta norainokoa
Gure lanaren xedea izan da gai hauei buruzko iritzia ematea:
· Ea Kontu Orokorrak irudi fidela adierazten duen, alderdi esanguratsu guztietan, 2023ko abenduaren 31n zegoen ondareari, finantza-egoerari, aurrekontu-likidazioari eta emaitza ekonomikoari dagokienez, aplikatu beharreko arau-esparruarekin bat etorriz eta, bereziki, hor jasotako kontabilitate- eta aurrekontu-printzipio eta -irizpideekin bat etorriz.
· Ea udalak 2023ko ekitaldian zehar egindako jarduerak eta aurrekontu- eta finantza-eragiketak eta Kontu Orokorrean jasotako informazioa bat datozen, alderdi adierazgarri guztietan, funts publikoen kudeaketari aplikatzekoa zaion araudiarekin.
Honako hauek osatzen dute lanaren norainokoa:
· 2023ko ekitaldiko Kontu Orokorra, zeinaren edukia baita aurreikusita dagoena irailaren 21eko 273/1998 Foru Dekretuan, Nafarroako Toki Administraziorako Kontabilitate Bakuneko Jarraibidea onesten duen horretan. 
· 4. gehigarrian adierazitako laginekin zerikusia duten eragiketak.
[bookmark: _Toc22495432]Fiskalizazioaren denbora-norainokoak 2023ko ekitaldia hartzen du, baina beste ekitaldi batzuei buruz ere egin dira behar ziren egiaztapenak, ezarritako helburuak hobeki lortzeko.

[bookmark: _Toc55460317][bookmark: _Toc118266008]

[bookmark: _Toc197412996]III. Iritzia
[bookmark: _Toc55460318][bookmark: _Toc430935360][bookmark: _Toc22495433]Nafarroako Kontuen Ganberak, bera arautzen duen 19/1984 Foru Legeak esleitzen dizkion eskumenak baliatuz, Fontellasko Udalaren 2023ko ekitaldiko Kontu Orokorra fiskalizatu du. Halaber, aipatu araudiari jarraituz, Udalaren legedi-betetzeari buruzko fiskalizazioa egin du.
[bookmark: _Toc118266009][bookmark: _Toc197412997]III.1. Auditoretza finantzarioko salbuespendun iritzia 
[bookmark: _Toc120335777][bookmark: _Toc120335699][bookmark: _Toc120335532][bookmark: _Toc461588447][bookmark: _Toc461590589][bookmark: _Toc461591109][bookmark: _Toc461592240][bookmark: _Toc461593660][bookmark: _Toc461593793][bookmark: _Toc461594095][bookmark: _Toc461594692][bookmark: _Toc461595085][bookmark: _Toc461595677][bookmark: _Toc461601746][bookmark: _Toc461602533][bookmark: _Toc462124222][bookmark: _Toc462124302][bookmark: _Toc462803277][bookmark: _Toc463680849][bookmark: _Toc463680929][bookmark: _Toc463681086][bookmark: _Toc464619341][bookmark: _Toc464870763][bookmark: _Toc496503482][bookmark: _Toc69801028][bookmark: _Toc93816326][bookmark: _Toc93817013][bookmark: _Toc318960027][bookmark: _Toc430935362]Gure iritziz, gure txostenaren "Finantza-auditoretzako salbuespendun iritziaren oinarria” atalean azaldutako zertzeladen efektuengatik izan ezik, Kontu Orokorrak irudi leiala erakusten du, alderdi esanguratsu guztietan, Udalak 2023ko abenduaren 31n zituen ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere jarraiturik informazio finantzario publikoari buruzko arau-esparruari eta, bereziki, hor jasotako kontabilitate- eta aurrekontu-arloko printzipio eta irizpideei.
[bookmark: _Toc197412998]III.2 Legedi-betetzeari buruzko aldeko fiskalizazioko salbuespendun iritzia
Gure ustez, gure txostenaren “Legedi-betetzeari buruzko salbuespendun iritziaren oinarria” atalean azaltzen ditugun aferen ondorioengatik izan ezik, eta egindako lanaren norainokoa aintzat hartuta, 2023ko ekitaldiko Kontu Orokorrean islatutako jarduketak, aurrekontu- eta finantza-eragiketak eta informazioa bat datoz, garrantzizko alderdi guztietan, funts publikoen kudeaketari aplikatzekoa zaion araudiarekin.




[bookmark: _Toc118266011][bookmark: _Toc197412999]IV. Iritziaren oinarria 
Gure fiskalizazioa egin dugu kanpo-kontroleko erakunde publikoen funtsezko fiskalizazio-printzipioei jarraituz eta, zehazki, ISSAI-ES 200 eta 400 arauetan ezarritakoari jarraituz, zeinak finantza-arloko eta legedi-betetzeari buruzko fiskalizazioen gainekoak baitira. Halaber, bete ditugu kanpo-kontroleko organoen fiskalizazio-gida praktikoak. Arau horien indarrez dugun erantzukizuna aurrerago deskribatzen da, gure txosteneko “Kontuen Ganberaren erantzukizunak” atalean, Kontu Orokorraren eta legedi-betetzearen gainean gure txostenean egiten den fiskalizazioari buruzkoan. 
Fiskalizatutako entitatearekiko independenteak gara, Kontu Orokorrari buruzko gure fiskalizazioan aplikatzekoak diren etika-eskakizunekin eta independentzia babestearen arlokoekin bat, fiskalizazio publikoko jarduerari buruzko araudiak exijitzen duen bezala. 
Gure ustez, lortu dugun auditoretza-ebidentziak behar adinako eta behar bezalako oinarria ematen dio finantzen eta legedi-betetzearen gaineko gure iritziari. 
[bookmark: _Toc118266012][bookmark: _Toc197413000]IV.1. Finantza-auditoretzako salbuespendun iritziaren oinarria
Gure iritziarekiko salbuespen dira honako alderdi hauek:
· Aurrekontu-emaitza
Aurrekontu-emaitza 27.193 euro negatibokoa da. Idazkari eta kontu-hartzailearen txostenean eta gure kalkuluetan jasotako desbideraketak gogoan hartzen badira, Eguneko zentroari dagokion desbideraketa ez baita barnean sartu, aurrekontu-emaitza 5.365 euro negatibokoa da.
· Ekonomia-emaitza
Espedienteko ekonomia-emaitza aldendu egiten da gure berrikuspenean kalkulatuta dagoen horretatik, haren datuetan aurkitu ditugun alde batzuen ondorioz; gehienbat, diru-sarrera jakin batzuk emaitza-kontuaren hartzekoan ez sartzeagatik. Halatan, emaitza kalkulatua 47.622 euro positibokoa litzateke, eta aurkeztua, berriz, 47.020 euro negatibokoa da.



· Balantzea: ibilgetua eta inbentarioa
Udalak 2021eko abenduaren 31ko eguneraketa duen inbentario bat dauka, 12.616.069 euroko balioa duena eta hiru urtean behin kanpo-enpresa batek berrikusteko modukoa dena.
Alabaina, balantzean agertzen den balioa 11.354.228 eurokoa da (2011tik aldaketarik gabe), eta, gainera, ez du barne hartzen NFKA-Nafarroako Foru Komunitateko Administrazioak udalari lagatako ondasun bat, zeinak balantzearen aktiboan egon beharko bailuke, pasiboan egon ordez. 
Egiaztatu da kanpo-enpresak 2021eko abenduan eginiko inbentarioa balioduna dela. Horri gehitu beharko litzaizkioke 2022an eta 2023an izandako altak, gastuena den seigarren kapituluaren araberakoak, zeinek 1.427.376 euro egiten baitute. 2023ko abenduan suertatzen den amaierako saldoa 14.088.445 eurokoa da, eta hala jaso behar da balantzean.
[bookmark: _Toc118266013][bookmark: _Toc197413001]IV.2 Legedi-betetzeari buruzko aldeko salbuespendun iritziaren oinarria
Legedi-betetzeari buruzko gure iritziarekiko salbuespen dira honako gai hauek:
· Lotura-poltsen kreditua gainditu egin da 26 poltsetako 11tan, 194.065 euroan; 2023an aitortutako betebeharren guztizkoaren ehuneko zazpi egiten du horrek.
· Diruzaintza-gerakinaren kargura eginiko bi aurrekontu-aldaketetako bat, 793.589 eurokoa, ez da izapidetu toki-mailako aurrekontu-araudian ezarritako prozedurari jarraituz. 

· Munta txikiko kontratu gisa izapidetu dira segidako zerbitzu-emateak eta hornidura errepikakorrak, nahiz eta horien balio zenbatetsiak gainditu egiten duen araubide horren bidez izapidetuak izateko onartzen den gehieneko zenbatekoa. Oker izapideturiko gastua 120.985 eurokoa izan da; hots, 2. kapituluko gastuaren guztizkoaren ehuneko 12. Honako zerbitzu eta hornidura hauei dagokie:

	Kontratua
	Gastua (BEZa barne)

	Energia- eta gas-hornidura (1. hartzekoduna)
	37.963

	Energia- eta gas-hornidura (2. hartzekoduna)
	25.770

	Energia- eta gas-hornidura (3. hartzekoduna)
	16.166

	Kultur etxearen mantentze-lanak
	11.239

	Udalaren hirigintza-aholkularitza
	13.521

	Kontabilitate-aholkularitza
	9.438

	Web-orriaren mantentze-lanak
	6.888

	Guztira
	120.985




· Obra-kontratuen bi espediente berrikusiek honako urraketa hauek ageri dituzte: 
- Kontratazioa arautzeko pleguetan ez da zehaztu gaitasun teknikoari buruzko irizpiderik, ez eta exekuzio-baldintza berezirik ere, kontratazio-araudiak agintzen duenaren kontra. 
- Kontratazio Atarian ez da ageri kontratazio- eta gardentasun-araudiak ezartzen duenaren araberako kontratu-amaieraren iragarpenik. 
- "Eguneko zentro"-rako obra-kontratuan 75.756 euroko desbideraketa egon da exekuzioan. Desbideraketa horrek zenbateko esleituaren ehuneko 16 egin du; hala ere, kontratua ez da aldatua izan, nahiz eta kontratazio-araudiak horretara behartzen duen.  
· [bookmark: _Toc118266014]Udalak eta entitatearen aurrekontuetan jasota dauden izendun dirulaguntzen onuradunek ez dituzte sinatu dirulaguntza-araudiak xedatutakoaren arabera beharrezkoak diren hitzarmenak, non jasoko baitira udalari eta onuradunei exijitzekoak diren baldintzak eta konpromisoak. Onuradunek gastua kasuko fakturak aurkeztuz justifikatu badute ere, ezin izan da egiaztatu araudian eta aurrekontu-exekuzioko oinarrietan ezarritako gainerako betekizunak bete direnik.
· Ordainarazpen bidezko diru-bilketaren kudeaketako prozesuan ez da aplikatu ez errekargu exekutiboaren ehuneko bosta, ez eta berandutze-interesak ere, Tributuei buruzko abenduaren 14ko 13/2000 Foru Lege Orokorrak agintzen duen bezala. Jaso gabe gelditu den kopurua ezin izan da zenbatetsi.


[bookmark: _Toc197413002]V. Auditoretzako gai giltzarriak
Auditoretzako gai giltzarri dira gure iritzi profesionalaren arabera esanahi handiena izan dutenak aztertutako aldiko Kontu Orokorrari egin diogun fiskalizazioan. Gai horiek Kontu Orokorraren osotasunari buruzko gure auditoretzaren testuinguruan eta Kontu Orokorrari buruzko gure iritzia taxutzerakoan jorratuak izan dira, eta ez goaz bereiz adieraztera afera horiei buruzko iritzirik.
Txosten honetako “Finantza-auditoretzako salbuespendun iritziaren oinarria” atalean eta “Legedi-betetzeari buruzko salbuespendun iritziaren oinarria” atalean azaldutako gaiak salbu, ez dugu gure fiskalizazioan giltzarritzat jotako inongo gairen berri ematen.






[bookmark: _Toc118266015][bookmark: _Toc197413003]VI. Enfasi-paragrafoa
Honi buruz ohartarazi nahi dugu bereziki: 2023ko Kontu Orokorrak aldaketa esanguratsuak ditu; besteak beste, honako egoera-orri eta adierazle hauetan: 
	
	2022*
	2023
	Aldea (%)

	Aurrekontu-emaitza
	1.495.370
	-27.193
	-102

	Gastu orokorretarako diruzaintzako gerakina
	1.680.595
	917.898
	-45

	Aurrezki garbia
	1.424.578
	-295.096
	-121


*Auditatu gabeko ekitaldia
Aldakuntza horien arrazoia da 2022an EIOZen aparteko diru-sarrera bat egon zela, 1.368.634 eurokoa, udal-barrutian parke eoliko bat ezarri zela-eta. Horrek itxuraldatu egiten du bi ekitaldien arteko diru-sarreren zifren alderaketa. 
Osoki 2022an kobratu zenez, ekitaldi horren itxierako diruzaintza-gerakinaren egoera-orrian behar bezala jasoa izan zen. 2023an, likidezia handiago hori baliatu zen inbertsio handiagoak finantzatzeko, bai eta Udalak zuen zor osoa aurrez amortizatzeko ere.
Hori horrela, adierazle horiek negatiboak izatea, edo nabarmen txikitu izana, ez da, inola ere, Udalaren inongo aurrekontu-arriskuren edo -ezintasunen adierazgarri. 


[bookmark: _Toc118266016]

[bookmark: _Toc197413004]VII. Fontellasko Udalaren erantzukizuna
Udaleko idazkaritza/kontu-hartzailetza da kontu orokorra egiteko ardura duena. Halako moduz egin behar du non leialki irudikatuko baititu entitatearen aurrekontu-likidazioa, ondarea, finantza-egoera eta emaitzak, entitateari aplikatzekoa zaion finantza-informazio publikoaren arloko araudia beterik. 
Halaber, Udalak bermatu beharko du aplikatzekoa den araudiarekin bat datozela aipatu kontuetan islatutako jarduerak, aurrekontu- eta finantza-eragiketak eta informazioa.
Haren erantzukizuna da, gainera, beharrezkotzat jotzen dituen barne-kontroleko sistemak ezartzea, bermatu ahal izateko Kontu Orokorrean ez dagoela iruzurraren edo erroreen ondoriozko oker materialik eta egindako jardueran ez dagoela lege-urratzerik.
Udaleko Osoko Bilkurak 2024ko maiatzaren 15ean onetsi zuen Kontu Orokorra. 


[bookmark: _Toc118266017][bookmark: _Toc197413005]VIII. Nafarroako Kontuen Ganberaren erantzukizuna
Gure helburuak dira honako hauek egiaztatzea arrazoizko ziurtasunez: Kontu Orokorraren osotasunean ez dagoela iruzur edo erroreen ondoriozko errore materialik, eta kontu horietan islatutako jarduerak, aurrekontu- eta finantza-eragiketak eta informazioa bat datozela aplikatzekoa den araudiarekin, erregulartasunari buruzko fiskalizazio-txosten bat eman ahal izateko, zeinak gure iritzia jasoko baitu.
Arrazoizko ziurtasun hori ziurtasun handia da, baina ez du bermatzen kanpo-kontroleko organoei buruzko araudiari jarraituz egindako fiskalizazio batek beti atzemanen duenik errore material bat edo urraketa muntadun bat, halakorik dagoenean. Okerrak iruzurraren edo erroreen ondorio izaten ahal dira, edo legea ez betetzearen ondorio, eta oker materialtzat jotzen dira Kontuen Ganbera honen irizpideak aplikatuta eta zentzutasunez aurreikusten ahal bada eragina izanen dutela txostenen erabiltzaileen erabaki ekonomikoetan. 
Kanpo-kontroleko organoei buruzko araudiari jarraituz eginiko fiskalizazio baten parte gisa, gure iritzi profesionala aplikatzen dugu, eta eszeptizismo profesionaleko jarrerari eusten diogu auditoretza osoan. Gainera: 
· Kontu orokorrean iruzur edo errorearen ondoriozko oker materialak egoteko arriskuak identifikatu eta balioesten ditugu, auditoretzako prozedurak diseinatzen eta aplikatzen ditugu arrisku horiei erantzuteko, eta auditoretzako ebidentzia nahikoa eta egokia lortzen dugu gure iritziari oinarria emateko. Iruzurraren ondoriozko oker material bat ez atzemateko arriskua handiagoa da errorearen ondoriozko oker materialaren kasuan baino; izan ere, iruzurra dagoenean, tartean izaten ahal dira kolusioa, faltsutzea, berariazko omisioak, berariazko adierazpen okerrak edo barne-kontrolaren saihestea. 
· Barne-kontrola dela-eta fiskalizaziorako muntazkoa den ezagutza lortzen dugu inguruabarren arabera egoki diren auditoretza-prozedurak taxutze aldera, eta ez, ordea, entitatearen barne-kontrolaren eraginkortasunari buruzko iritzirik emate aldera. 
· Ebaluatzen dugu ea aplikaturiko kontabilitate-politikak egoki diren, eta arrazoizkoak ote diren kontabilitate-estimazioak nahiz kudeatze-organoak emandako informazioa. 
· Kontu orokorraren aurkezpen orokorra, egitura eta edukia ebaluatzen ditugu, emandako informazioa barne, eta aztertzen dugu ea kontu horrek zehatz irudikatzen dituen transakzioak eta azpian dauden egitateak. 
Erakundearen gobernu-organoarekin harremanetan jartzen gara; besteak beste, planifikatutako auditoretza-proben norainokoari eta horiek egiteko uneari dagokienez, bai eta fiskalizazioaren aurkikuntza esanguratsuei eta fiskalizazioan zehar barne-kontrolari buruz identifikatzen dugun edozein akats adierazgarriri dagokienez ere. Entitateko gobernu-organoari jakinarazi zaizkion alderdien artean, zehazten dugu zein izan diren Kontu Orokorraren fiskalizazioan garrantzi handienekoak eta, horrenbestez, zein diren auditoretzako gai giltzarriak.
[bookmark: _Toc197413006]
IX. Gomendio garrantzitsuenak
Ganbera honen iritziz garrantzitsuenak diren gomendioak jasoko ditugu hemen:
· Barne-kontrol handiagoa ezartzea, bai kontabilitate-eragiketen azterketan eta saldo-arazketan, bai nominak egiteaz arduratzen den lan-arloko kanpoko aholkularitza-etxeak Udalarentzat egiten duen lanaren gainbegiratzean.
· Gasturik ez egiteko ahaleginak egitea aurrekontu-kreditu egoki eta behar bestekorik ez dagoenean; horretarako, aldez aurretik izapidetzea, kasua bada, beharrezkoak izan daitezkeen aurrekontu-aldaketak.
· Sinadura mankomunatua ezartzea banku-funtsak baliatu ahal izateko, eta banku-erakunde guztietan eskatzea aldaketa.
· Kontratu bakoitzeko plegu arautzaileetan kasuko kaudimen teknikoko baldintzak sartzea, bai eta exekuzio-baldintza berezi bat ere, gutxienez, kontratu-arloko araudiak xedatzen duen eran. 
· Modu eta epe egokian izapidetzea kontratu-aldaketak, kontratu-arloko araudiak xedatzen duenari jarraituz. 
· Kontratuen amaiera-iragarkiak Kontratazio Atarian argitaratzea. 
· Emakida zuzeneko araubideko dirulaguntzak dokumentatzea, eta, dirulaguntzen araubideari jarraituz, dagokion lankidetza-hitzarmena zehaztea, edo, halakorik egon ezean, alderdien eskubideak eta betebeharrak ezartzea emakida-ebazpenean, bai eta legez ezarritako eskakizunak ere. 
· Epearen barruan dauden betearazpen-bideko zorrak kudeatzea, ehuneko bosteko nahitaezko gainkargu exekutiboa aplikatuz, bai eta legez exijitutako berandutze-interesa ere. 
[bookmark: _Toc118266020]Miguel Ángel Aurrecoechea Gutiérrez auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.
Iruñean, 2025eko maiatzaren 7an
Nafarroako Kontuen Ganberako lehendakaria: Ignacio Cabeza del Salvador 


[bookmark: _Toc197413007]1. gehigarria. Fontellasko Udalaren Kontu Orokorraren laburpena, 2023ko ekitaldia[footnoteRef:1] [1:  Bat datoz Udalak onetsitako egoera-orri finantzarioekin. ] 

[bookmark: _Toc22495436][bookmark: _Toc55460321]2023ko ekitaldiko aurrekontuaren likidazioaren egoera-orria 
Gastu-aurrekontuaren betetzea. Sailkapen ekonomikoa
	GASTUAK
	Hasierako aurreikuspena 

	Aldak.
	Behin betiko aurreikuspena 

	Aitortutako betebeharrak 

	Ordainketa 
	Ordainketaren % 

	Betetakoaren %

	Langileria-gastuak
	437.600
	 
	437.600
	464.039
	463.776
	100
	106

	Ondasun eta zerbitzuetan egindako gastu arruntak
	940.025
	 
	940.025
	1.012.570
	955.311
	94
	108

	Finantza-gastuak
	15.400
	 
	15.400
	8.172
	8.162
	100
	53

	Transferentzia arruntak
	11.750
	 
	11.750
	10.296
	9.546
	93
	88

	Inbertsio errealak
	557.000
	587.000
	1.144.000
	995.925
	994.242
	100
	87

	Pasibo finantzarioak
	39.511
	327.589
	367.100
	367.100
	367.100
	100
	100

	GASTUAK, GUZTIRA
	2.001.286
	914.589
	2.915.875
	2.858.102
	2.798.137
	98
	98


Diru-sarreren aurrekontuaren betetzea. Sailkapen ekonomikoa
	DIRU-SARRERAK
	Hasierako aurreikuspena 

	Aldak.
	Behin betiko aurreikuspena 

	Aitortutako eskubideak 

	Kobrantza
	Kobrantzaren % 

	Betetakoaren % 


	Zuzeneko zergak
	552.001
	 
	552.001
	608.021
	503.290
	83
	110

	Zeharkako zergak
	15.300
	 
	15.300
	23.887
	18.432
	77
	156

	Tasak, pr. pb.-ak eta bestelako diru-sarrerak
	130.660
	 
	130.660
	165.861
	152.800
	92
	127

	Transferentzia arruntak
	603.125
	 
	603.125
	594.585
	594.155
	100
	99

	Ondarezko diru-sarrerak eta herri-lurren aprob.
	163.900
	 
	163.900
	174.727
	116.184
	66
	107

	Kapital-transferentziak eta bestelako kapitaleko diru-sarrerak
	536.300
	 
	536.300
	542.816
	342.595
	63
	101

	Finantza-aktiboak
	0
	914.589
	914.589
	0
	0
	 
	 

	DIRU-SARRERAK, GUZTIRA
	2.001.286
	914.589
	2.915.875
	2.109.897
	1.727.456
	82
	72


[bookmark: _Toc22495437][bookmark: _Toc55460322]
2023ko ekitaldiko aurrekontu-emaitza
	Kontzeptua
	2022*
	2023

	Aitortutako eskubide garbiak
	3016.955
	2.109.897

	Aitortutako betebehar garbiak
	1.871.374
	2.858.102

	Aurrekontu-emaitza
	1.145.580
	-748.205

	Doikuntzak
	
	

	Finantzaketaren desbideratze positiboa
	50.276
	6.956

	Finantzaketaren desbideratze negatiboa
	177.303
	-

	Diruzaintzako gerakinarekin finantzatutako gastuak
	222.762
	727.969

	Aurrekontu-emaitza doitua
	1.495.370
	-27.193


[bookmark: _Toc22495438][bookmark: _Toc55460323]*Auditatu gabeko ekitaldia



2023ko diruzaintzako gerakinaren egoera-orria
	Kontzeptua
	2022*
	2023
	Aldea (%)

	+Kobratzeko dauden eskubideak
	145.366
	423.495
	191

	   +Diru-sarreren aurrekontua: aurtengo ekitaldia
	108.380
	382.441
	 

	   +Diru-sarreren aurrekontua: itxitako ekitaldiak
	200.383
	206.069
	 

	   +Aurrekontuz kanpoko diru-sarrerak
	14.505
	16.903
	 

	   -Bilketa zaileko eskubideak
	177.901
	181.918
	 

	-Ordaintzeko dauden betebeharrak
	283.299
	249.602
	-12

	   -Gastuen aurrekontua: aurtengo ekitaldia
	64.061
	59.965
	 

	   -Gastuen aurrekontua: itxitako ekitaldiak
	36.935
	39.386
	 

	   -Aurrekontuz kanpoko gastuak
	182.303
	150.250
	 

	+Diruzaintzako funts likidoak
	2.015.510
	921.501
	-54

	+Finantzaketaren desbideratze metatu negatiboak
	0
	0
	0

	=Diruzaintzako gerakina, guztira
	1.877.577
	1.095.394
	-42

	   Diruzaintzako gerakina, finantzaketa atxikiko gastuengatikoa
	0
	0
	0

	   Diruzaintzako gerakina, baliabide atxikiengatikoa
	196.982
	177.496
	-10

	   Gastu orokorretarako diruzaintza-gerakina
	1.680.595
	917.898
	-45


*Auditatu gabeko ekitaldia

Egoera-balantzea, 2023ko abenduaren 31koa
	Deskribapena
	2022*
	2023

	 Ibilgetua
	11.354.228
	11.354.228

	Ibilgetu materiala
	11.054.382
	11.054.382

	Ibilgetu ez-materiala
	0
	0

	Erabilera orokorrerako azpiegiturak eta ondasunak
	299.846
	299.846

	Herri-ondasunak
	0
	0

	Ibilgetu finantzarioa
	0
	0

	Lagapen edo adskripzio bidez jasotako ondasun eta eskubideak
	0
	0

	Zirkulatzailea
	2.338.778
	1.526.913

	Itxitako aurrekontuetako zordunak eta aurrekontuz kanpokoak
	214.888
	222.971

	Aurrekontuko zordunak
	108.380
	382.441

	Kontu finantzarioak
	2.015.510
	921.501

	Aktiboa, guztira
	13.693.005
	12.881.141


*Auditatu gabeko ekitaldia

	Deskribapena
	2022*
	2023

	 Funts berekiak
	13.042.605
	12.631.538

	Ondarea eta erreserbak
	12.486.804
	12.077.546

	Entregaturiko ondasun eta eskubideak
	601.012
	601.012

	Ekitaldiko emaitza ekonomikoa
	-45.212
	-47.020

	Epe luzeko zorrak
	367.101
	1

	Jesapenak, maileguak eta fidantzak eta jasotako gordailuak
	367.101
	1

	Epe laburreko zorrak
	283.299
	249.602

	Itxitako aurrekontuetako hartzekodunak eta aurrekontuz kanpokoak
	219.238
	189.637

	Aurrekontuko hartzekodunak
	64.061
	59.965

	Pasiboa, guztira
	13.693.005
	12.881.141


*Auditatu gabeko ekitaldia



2023ko ekitaldiko aurrekontu-emaitza
	
	Zorra
	
	

	 
	Deskribapena
	2022*
	2023

	61
	Langile-gastuak
	429.478
	464.039

	62
	Finantza-gastuak
	12.654
	8.172

	64
	Lanak, hornidurak eta kanpo-zerbitzuak
	912.714
	1.012.570

	67
	Transferentzia arruntak
	9.776
	10.296

	68
	Kapital-transferentziak
	0
	0

	69
	Kalkulatutako gastuak
	0
	0

	D80
	Ekitaldiko emaitza arrunt negatiboa
	0
	-23.063

	D82
	Salmenten eta inbertsioen ataleko galerak eta aparteko beste galera batzuk
	0
	0

	D83
	Aktibo finantzarioen salmentengatiko galerak
	0
	0

	D84
	Bajak eta itxitako aurrekontuen deuseztapenak
	112.530
	23.956

	D89
	Ekitaldiko emaitza ekonomiko negatiboa
	-45.212
	-47.020


*Auditatu gabeko ekitaldia

	
	Hartzekoa
	
	

	 
	Deskribapena
	2022*
	2023

	70
	Salmentak
	151.665
	165.861

	71
	Jabetza- eta enpresa-errenta
	118.950
	174.727

	72
	Produkzioari eta inportazioari lotutako tributuak
	63.836
	66.378

	73
	Errentaren eta ondarearen gaineko zerga arruntak
	418.905
	366.114

	76
	Transferentzia arruntak
	584.524
	594.585

	77
	Kapitalaren gaineko zergak
	94.062
	104.349

	78
	Beste diru-sarrera batzuk
	0
	0

	H80
	Ekitaldiko emaitza arruntak
	67.319
	0

	H82
	Inbertsioen salmentako irabaziak
	0
	0

	H83
	Finantza-aktiboen salmentaren irabaziak
	0
	0

	H84
	Altak eta preskripzioak, itxitako aurrekontuak
	0
	0

	H89
	Ekitaldiko emaitza ekonomiko positiboa
	0
	0

[bookmark: _Toc197413008]2. gehigarria. Fontellasko Udala
[bookmark: II.1._Información_general][bookmark: _Toc19535157]2.1. Informazio orokorra
Fontellas Tuterako merindadeko udalerria da. 22 km2-ko azalera du, eta 1.005 biztanle zeuzkan 2023ko urtarrilaren 1ean.
Udalak ez dauka ez erakunde autonomorik, ez merkataritza-sozietaterik eta ez zerbitzu publikoen kudeaketarako bestelako erakunderik.
2023ko ekitaldia ixtean, honako hauek ziren Udalaren datu ekonomiko nagusiak eta langileria-arlokoak:
	Erakundea
	Aitortutako eskubideak
	Aitortutako betebeharrak
	Langileak, 2023ko abenduaren 31n

	Udala
	2.109.897
	2.858.102
	16



Udala, halaber, honako toki-erakunde hauetako kide da:
a) Buñuel aldeko Oinarrizko Gizarte Zerbitzuen Mankomunitatea.
b) Hiri-hondakinak bildu eta tratatzeko Erriberako Mankomunitatea.
c) Nafarroako Erriberaren Garapen Estrategietarako Partzuergoa (Eder partzuergoa), turismo-sustapeneko jardueretarako. 
Zerbitzu horiek guztiek 26.900 euroko gastua ekarri diote Udalari. 
[bookmark: _Toc19535158]

2.2. Egindako jarduera 
Honako hauek dira Udalak ematen dituen zerbitzuak eta horiek kudeatzeko modua:
	Zerbitzua
	Zuzeneko kudeaketa
	Zeharkako kudeaketa
	Mankomunitatea

	
	Udala
	Zerbitzu-kontratua
	

	Argiteria publikoa 
	X
	
	 

	Hilerria
	X
	
	 

	Hiri-hondakinak bildu eta tratatzea
	
	
	X

	Kale-garbiketa
	X
	
	

	Parke publikoa
	X
	
	

	Liburutegi-ludoteka
	X
	
	

	Gizarte-zerbitzuak
	
	
	X

	Kirol-instalazioak
	X
	
	

	Hirigintza
	X
	
	

	Udaltzaingoa
	X
	
	

	Kulturaren eta kultur ekipamenduen sustapena
	X
	
	

	Ikastetxe publikoak 
	X
	
	

	Berdintasunaren sustapena
	X
	
	

	0-3 urtekoen ikastetxeak
	
	X
	 

	Musika Eskola
	X
	
	 

	Eguneko zentroa
	
	X [footnoteRef:2] [2: 2024ko ekitalditik aurrera] 

	 


Taulan jasotako informazioaz gain, kontuan hartu behar da honako zerbitzu publiko hauei buruzko informazio hau: 
	Uraren ziklo integrala eta estolda-sarea
	
	
	Tuterako Uren Udal Batzarra

	Turismo-jardueraren sustapena
	
	
	Eder Partzuergoa


Uraren ziklo osoaren zerbitzuari eta estolda-sareari dagokienez, esan behar da Tuterako Uren Udal Batzarra Tuterako Udalaren erakunde autonomo bat dela. 


[bookmark: _Toc197413009]3. gehigarria. Arau-esparrua
Honako hauek osatzen dute, funtsean, Udalari 2023an aplikatzekoa zaion arau-esparrua:
Estatuko araudia
· 7/1985 Legea, apirilaren 2koa, Toki Araubidearen Oinarriak arautzen dituena. 
· 38/2003 Lege Orokorra, azaroaren 17koa, Dirulaguntzei buruzkoa. 
· 3/2004 Legea, abenduaren 29koa, Merkataritza-eragiketetako berankortasunaren aurkako neurriak ezartzen dituena.
· 2/2012 Lege Organikoa, apirilaren 27koa, Aurrekontu-egonkortasunari eta Finantza-jasangarritasunari buruzkoa, eta hori garatzeko araudia. 
· 2/2015 Legegintzako Errege-dekretua, urriaren 23koa, Langileen Estatutuaren Legearen testu bategina onesten duena.
· 31/2022 Legea, abenduaren 23koa, Estatuko 2023rako Aurrekontu Orokorrei buruzkoa (sektore publikoaren zerbitzura diharduten langileen gastuen arloan aplikatu beharreko xedapenak). 
· HFP/1030/2021 Agindua, irailaren 29koa, Suspertze, Eraldatze eta Erresilientzia Plana kudeatzeko sistema taxutzen duena.
Foru araudia
· 6/1990 Foru Legea, uztailaren 2koa, Nafarroako Toki Administrazioari buruzkoa. 
· 251/1993 Legegintzako Foru Dekretua, abuztuaren 30ekoa, Nafarroako Administrazio Publikoen Zerbitzuko Langileen Estatutuaren testu bategina onesten duena. 
· 2/1995 Foru Legea, martxoaren 10ekoa, Nafarroako Toki Ogasunei buruzkoa. 
· 1/2017 Legegintzako Foru Dekretua, uztailaren 26koa, Lurraldearen Antolamenduari eta Hirigintzari buruzko Foru Legearen testu bategina onesten duena.
· 2/2018 Foru Legea, apirilaren 13koa, Kontratu publikoei buruzkoa.
· 19/2022 Foru Legea, uztailaren 1ekoa, 20/2021 Legetik eratorritako egonkortze prozesuak egiteko neurriei buruzkoa. 
· 270/1998 Foru Dekretua, irailaren 21ekoa, aurrekontuari eta gastu publikoari buruzkoa; 234/2015 Foru Dekretua, irailaren 23koa, aurrekontu-egiturari buruzkoa, eta 273/1998 Foru Dekretua, irailaren 21ekoa, Nafarroako Toki Administrazioarentzat Kontabilitate Orokorreko Instrukzio Orokorra onestekoa.
· Udalaren 2023ko aurrekontuaren exekuzio-oinarriak eta udalaren gainerako barne-arauak.
[bookmark: _Toc430935366][bookmark: _Toc22495440][bookmark: _Toc55460325][bookmark: _Toc118266027][bookmark: _Toc197413010]4. gehigarria. Erregulartasunari buruzko fiskalizazioko oharrak eta aurkitutako beste gorabehera batzuk
Jarraian, ohar, iruzkin eta informazio gehigarri batzuk jaso ditugu, Ganbera honen ustez fiskalizazio-txosten honen hartzaile eta erabiltzaileentzat interesgarri gertatzen ahal direnak.
Orobat, gehitu ditugu Udalaren kudeaketa ekonomiko-administratiboa hobetze aldera Ganbera honen ustez beharrezkoak diren gomendioak. 
[bookmark: _Toc461588448][bookmark: _Toc461590590][bookmark: _Toc461591110][bookmark: _Toc461592241][bookmark: _Toc461593661][bookmark: _Toc461593794][bookmark: _Toc461594096][bookmark: _Toc461594693][bookmark: _Toc461595086][bookmark: _Toc461595678][bookmark: _Toc461601747][bookmark: _Toc461602534][bookmark: _Toc462124223][bookmark: _Toc462124303][bookmark: _Toc462803278][bookmark: _Toc463680850][bookmark: _Toc463680930][bookmark: _Toc463681087][bookmark: _Toc464619342][bookmark: _Toc464870764][bookmark: _Toc496503483][bookmark: _Toc69801029][bookmark: _Toc93816327][bookmark: _Toc93817014][bookmark: _Toc120335778][bookmark: _Toc120335700][bookmark: _Toc120335533][bookmark: _Toc318960028][bookmark: _Toc430935363][bookmark: _Toc55460326][bookmark: _Toc22495441][bookmark: _Toc118266028][bookmark: _Toc197413011]4.1 2023ko aurrekontu orokorra
Fontellasko Udaleko osoko bilkurak 2023ko otsailaren 9an eman zion behin betiko onespena aurrekontuari, eta 2023ko martxoaren 13an argitaratu zen Nafarroako Aldizkari Ofizialean (aurrerantzean, NAO). Behin betiko onespena eman zitzaion eta indarra hartu zuen arte, 2022ko aurrekontua luzatu zen, 2022ko abenduaren 30eko alkatearen ebazpenean xedatutakoari jarraituz.
Udalaren 2023rako hasierako aurrekontuan jasotako gastuen eta diru-sarreren hasierako aurreikuspena 2.001.286 eurokoa zen.
914.589 milioiko aurrekontu-aldaketa batzuk egin ostean –hasierako kredituen ehuneko 46 egiten dute–, behin betiko aurreikuspenak 2.915.875 eurokoak izan ziren. Aldaketen guztizko zenbatekoaren ehuneko 64k inbertsio errealen seigarren kapituluari eragiten dio, eta gainerako ehuneko 36ak, pasibo finantzarioen kapituluari. 
Bi aurrekontu-aldaketa egin dira, osoki aurreko ekitaldiko diruzaintza-gerakinaren kargura finantzatuak. Lehenengoa, 793.589 eurokoa, ez da bereiz izapidetu, ez eta legez ezarritako prozedura-eskakizunei jarraituz ere, 2023rako aurrekontuaren onespen-prozeduran sartua izan baita. 
[bookmark: _Toc197413012]4.2   2023ko Kontu Orokorra
Alkatearen 2024ko martxoaren 15eko ebazpenaren bidez, 2023ko ekitaldiko aurrekontu-likidazioko espedientea onetsi zen.  Osoko Bilkurak 2024ko maiatzaren 15ean onetsi zuen Kontu Orokorra; eta, beraz, bi espedienteentzat arauak ezarritako epea bete egin da. 
Alabaina, espedientea 2024ko azaroaren 5ean bidali zitzaion Toki Administrazioaren eta Despopulazioaren Zuzendaritza Nagusiari, alde handiz gaindituz, beraz, Kontu Orokorra onesten denetik aurrerako 15 eguneko epea, tokiko aurrekontu-araudiak ezartzen duena. 


Egindako azterketatik, honako akats hauek azpimarratzen ditugu: 
· Honako egoera-orri eta txosten hauek ez daude jasota Kontu Orokorrean: 
- Finantzaketa atxikiko gastuak.
- Tasa eta/edo prezio publikoekin finantzatutako zerbitzuen kostuen kalkuluari buruzko oroitidazkia.
- Kontu Orokorraren edukiari buruzko oroitidazkia.
· Diruzaintza
Udalean, zenbait finantza-erakunderen 23 kontu daude jasota. Horietatik hamarretan, hasierako eta amaierako saldoa zero gisa dago jasota; hortaz, pentsatzekoa da bertan behera utzita daudela.
Banku-kontuetako sinadura baimenduei dagokienez:
- Finantza-erakunde bati eskatutako informazioa falta da. 
- Banku-kontu batean, hiru titularrek dute, bereizgabeki, sinadura; baina, berez, mankomunatua izan beharko litzateke, gutxienez biren artekoa. 
- Beste banku-kontu batean, hiru titularren sinadurak jasota badaude ere, finantza-erakundeak ez du zehazten zein den sinadura-araubidea.
Egin ditugun egiaztapenetatik, ia ordainketa-eragiketa guztiak (banku-transferentzien fitxategiak dira gehienak) langile publiko bakar batek egiten ditu, eta ez dago jasoa idazkari kontu-hartzailearen sinadurarik.
· Aurrekontuz kanpoko hartzekodunak eta zordunak
- Udalak berak jasotako kobrantzak eta fidantza-ordainketak erregistratzeko darabilen kontabilitate-jardunbidea ez da zuzena, eta horrek zaildu egiten du fidantza horien jarraipena eta kontrola egitea. Alabaina, behin urritasun horiek Udalari jakinarazi zaizkionean, zenbait saldo aztertu eta erregularizatu dira.
- 2019ko ekitaldiari dagozkion zenbait diru-sarrera aplikatzeko daude, 17.206 euroko zenbatekoaz; ez da arrazoizkoa horiek diru-sarreren aurrekontuari aplikatu ez izana.
- BEZari dagokionez, urritasunak hauteman ditugu egindako likidazioetan eta horiei dagokien kontabilizazioan. Edonola ere, 2025eko urtarrilean, zegokion erregularizazioa egin zuen Udalak Nafarroako Foru Ogasunarekin (aurrerantzean, NFO). 
- Aplikatzeko dauden ordainketen ia saldo osoa 2017ko ekitalditik dator; NFOrekin egin beharrekoak diren eta kontabilizatzeko eta likidatzeko dauden konpentsazio batzuek eragina da.


· Itxitako ekitaldietako gastu eta diru-sarrerak
- Itxitako aurrekontuetako gastu eta diru-sarreren txostenetan zenbait saldo negatibo ageri dira, aurrekontu-kodetze desegokia egin delako. 
- Ordaintzeko eta kobratzeko gisa jasota dauden zenbateko batzuk oso antzinakoak dira, eta ezin izan dugu ebaluatu horien arrazoizkotasuna. 
- Diru-sarrerei dagokienez, Udalak kontabilitateko baja egiten die lau urtetik gorako antzinatasuna duten kobratzeko zenbatekoei; dena den, zor horiek izapidetan jarraitzen dute bide exekutiboan. 
Zor horien zatiak kobratu ahala, uneko ekitaldiko diru-sarreren aurrekontuan aplikatzen dira berriz, aurrekontu-aplikazio berariazko batean. Hori horrela, aurrekontu-egozpen bikoitza gertatzeaz gainera, bilketa-aplikazioko kobratzeko zenbatekoak ez datoz inoiz bat kontabilitateko kobratzeko zenbatekoekin.
Hori guztia kontuan hartuta, hau gomendatzen dugu:
· Kontu Orokorraren espedientea osatzea araudiak eskatzen duen dokumentazio guztiarekin, eta Toki Administrazioaren eta Despopulazioaren Zuzendaritza Nagusiari bidaltzea ezarritako epearen barruan.
· Aurrekontu-aldaketak araudiaren arabera izapidetzea; hau da, aurrekontu-onespeneko prozeduratik bereizitako izapide gisa. 
· Aurrekontuko emaitzen egoera-orriei eta diruzaintza-gerakinari eragiten dioten finantzaketa-desbideratze guztiak aipatzea.
·  Kontabilitate-kodetze osoa berraztertzea, eta hori irailaren 23ko 234/2015 Foru Dekretura egokitzea (Nafarroako toki entitateen aurrekontu egitura onesten duena).
· 2021eko abenduaren 31n zenbatetsitako inbentarioaren arabera eta geroago urtero egindako inbertsio eta bajen arabera eguneratzea egoera-balantzeko ibilgetu-balioa.
· Diruzaintzako egoera-orrian ageri diren banku-kontu guztiak berraztertzea, eta bertan behera utzita dauden guztiak kentzea.
· Kontabilitateko operatibo egokia erabiltzea fidantzak erregistratzeko, horrela banakako kontrola bermaturik; halaber, kontabilitate-saldoaren erregularizazioa burutzea.
· Kontabilitate-saldo guztiak berraztertzea, diru-sarrerenak zein aplikatzeko dauden ordainketenak, eta ezeztatu beharrekoak ezeztatzea.
· Hiruhileko bakoitzean, BEZaren aitorpena NFOri aurkeztu baino lehen, erkaketa egitea, ziurtatzeko hor jasotako eragiketak bat datozela kontabilizatutakoekin.
· Itxitako ekitaldietako saldoak aztertzea eta garbitzea, zaharrenak bereziki. 
· Itxitako ekitaldietako zordunen kontabilizazio okerra zuzentzea, kobratzeko dauden kontabilitate-saldoak bat etor daitezen biltzeko daudenekin.
Aurrekontu-likidazioa
2023an, gastuak 2.858.102 eurokoak izan ziren, ehuneko 98ko betetze-mailarekin. Gastu horiek 2022koak baino ehuneko 53 handiagoak izan ziren.
Diru-sarrerei dagokienez, 2023an 2.109.897 euroko eskubideak aitortu ziren, ehuneko 72ko betetze-mailarekin. Aurreko ekitaldiarekin alderatuta, diru-sarrerak ehuneko 30 murriztu dira. 
Edonola ere, diru-sarreretan zein gastuetan bi ekitaldien artean egon den aparteko aldaketa testuinguruan jarri behar da, Enfasi-paragrafoan adierazi dugun eran. 
Taula honetan jaso dira Udalaren gastuen xedea eta finantzaketa, ehunekotan, aurreko ekitaldikoekin alderatuta:
	Gastuaren izaera
	%
2022*
	%
2023
	Finantzaketa-iturria
	%
2022*
	%
2023

	Langileak
	23
	16
	Tributu bidezko diru-sarrerak
	67
	33

	Ondasun arruntak eta zerbitzuak
	48
	32
	Transferentziak
	29
	54

	Transferentziengatiko gastuak
	1
	1
	Ondare bidezko diru-sarrerak eta bestelakoak
	4
	13

	Inbertsio errealak
	25
	35
	
	
	

	Finantza-zama[footnoteRef:3] [3:  Finantza-zamak barnean hartzen ditu urteko mailegu-amortizazioak eta interesak. ] 

	3
	14
	 
	
	

	Guztira
	100
	100
	
	100
	100


*Auditatu gabeko ekitaldia
Gastuen eta diru-sarreren aurrekontuaren egitura oso desberdina bada ere bi ekitaldien artean, azpimarratzen dugu 2022ko ekitaldian EIOZak eragindako diru-sarrera arrunten hazkunde nabarmenagatik gertatu dela hori, eta 2023ko ekitaldiko gastua handiagoa izan delako. Horrek azaltzen ditu osagai bakoitzak guztizko aurrekontuarekiko pisu erlatiboan izandako aldaketak. 


Aurrekontu-likidazioaren adierazleak
Jarraian, 2022ko eta 2023ko ekitaldietako aurrekontu-likidazioarekin zerikusia duten adierazle batzuen alderaketa erakusten dugu: 
	Adierazleak
	2022*
	2023
	Aldea (%)

	Aitortutako eskubideak, guztira
	3.016.955
	2.109.897
	-30

	Aitortutako betebeharrak, guztira
	1.871.374
	2.858.102
	53

	Diru-sarrera arruntak (1. kapitulutik 5.era)
	2.819.500
	1.567.081
	-44

	Funtzionamendu-gastuak (1., 2. eta 4. kapituluak)
	1.351.968
	1.486.905
	10

	Kapitaleko diru-sarrerak
	197.454
	542.816
	175

	Kapitaleko gastuak
	476.452
	995.925
	109

	Saldo ez-finantzarioa
	1.175.880
	-381.105
	-132

	Aurrekontu-emaitza doitua
	1.495.370
	-27.193
	-102


*Auditatu gabeko ekitaldia
Aurreko bilakaeratik, honako hau nabarmentzen dugu:
· 2023an, gastu-aurrekontuaren betetzea ehuneko 53 handiagoa izan da aurreko ekitaldikoa baino. Edonola ere, igoera handiena kapital-gastuetan gertatu da, zeinak ehuneko 109 hazi baitira; funtzionamendu-gastuak, aldiz, ehuneko hamar hazi dira. 
Bestalde, kontuan izan behar da zor osoa aurrez amortizatu izanaren eragina; 367.100 euroko gastua eragin du finantza-pasiboen kapituluan, aurreko ekitaldiko 30.300 euroen aldean. 
· Diru-sarrerak ehuneko 30 murriztu dira, diru-sarrera arruntak murriztu direlako nagusiki; kopuru absolututan, 1,25 milioi murriztu dira (ehuneko 44). Bestalde, kapitaleko diru-sarrerak 0,35 milioi handitu dira (ehuneko 109).

· Aurrekontuaren emaitza doitua, 27.193 euro negatibokoa, ehuneko 102 txikitu da 2022koarekin alderatuta (balio absolututan, 1,52 milioi). 2022an eta 2023an izandako bi aldaketa handiak zehaztu behar dira, aurreko atalean aipatu direnak eta lotura zuzena dutenak; gertatutako aldakuntza handia justifikatzen dute.



[bookmark: _Toc22495442][bookmark: _Toc55460327][bookmark: _Toc118266029][bookmark: _Toc197413013]4.3 Udalaren egoera ekonomiko-finantzarioa 2023-12-31n
Taula honetan, 2023ko ekitaldiko adierazle ekonomiko-finantzario batzuk azaltzen dira, eta aurreko ekitaldikoekin alderatzen:
	Adierazleak
	2022*
	2023
	Aldea (%)

	Aurrezki gordina
	1.467.532
	80.176
	-95

	Finantza-zama
	42.954
	375.272
	774

	Aurrezki garbia
	1.424.578
	-295.096
	-121

	Finantza-zamaren indizea
	% 1,52
	% 24
	1.472

	Aurrezki gordinek diru-sarrera arrunten gainean zenbat egiten duten, %
	% 52
	% 5
	-90

	Zor bizia
	367.101
	0
	-100

	Zorpetze-maila (zor bizia / diru-sarrera arruntak)
	% 13
	% 0
	-100

	Gastu orokorretarako diruzaintza-gerakina
	1.680.595
	917.898
	-45

	Autonomia fiskala (tributuak/aitortutako eskubide garbiak)
	% 67
	% 33
	-51


*Auditatu gabeko ekitaldia
Aurreko koadrotik, adierazten dugu informazioa testuinguruan jarri behar dela, Enfasi-paragrafoan esan dugun eran, bi ekitaldien arteko aparteko aurrekontu-aldakuntzei dagokienez. Edonola ere, Udalaren finantza-egoera osasuntsu dago, finantza-zorrik ez duenez eta behar besteko likidezia baduenez. 
[bookmark: _Toc197413014][bookmark: _Toc22495443][bookmark: _Toc55460328][bookmark: _Toc118266030]4.4 Barne-kontrola
Aurrekontua exekutatzeko oinarrietan ezarrita dago kontu-hartzailetzak eginen dituela barne-kontroleko eginkizunak, hura osatzen duten hiru esparruetan: kontu-hartzailetza, finantza-kontroleko eginkizuna eta eraginkortasun-kontroleko eginkizuna.
Nahiz eta Udalean ez den betetzen finantza-kontroleko eta eraginkortasun-kontroleko eginkizunik, honako hau esanen dugu kontu-hartzailetzaren eginkizunari buruz:
· Ez dago eragozpen-oharrik. 
· Gehigarriaren 4.2 apartatuan esan dugun eran, gure iritziz ez da egiten gainbegiratze eta kontrol egokirik kontuen formulazioaren oinarri den dokumentazioaren gainean.
· Ez da egin kanpoko aholkularitza-etxe batek egindako nominaren aurretiazko fiskalizaziorik, eta horrek okerrak eragin ditu ordainsari-kontzeptu batzuetan. Barne-kontroleko sistemak ahuleziak ditu, eta, ondorioz, arriskuak dakartza, eta desagerrarazi edo ahalik eta gehien mugatu beharko lirateke horiek. Edonola ere, gehigarriaren 4.5 apartatuan azaldu den eran, zuzendu egin dira Ganbera honek bidegabeko ordainketak ohartarazitakoan. 
· Orobat, barne-kontrolari eragiten dion kontu bat azpimarratzen dugu, hornitzaileen fakturen erregistroarekin lotutakoa. Ez dago ezarrita FACe[footnoteRef:4]  faktura-harrerarako. Hornitzaileek e-mailez bidaltzen dituzte fakturak, eta, gero, Udalak berak sartzen ditu Udalaren faktura-erregistroan, baina fakturaren datarekin.  [4: Estatuko Administrazio Orokorraren faktura-sarrerarako puntu orokorra da FACe. Haren bidez, formatu elektronikoan dauden fakturak bidaltzen ahal zaizkie fakturak formatu elektronikoan hartzea onartzen duten eta aldez aurretik sisteman alta eginda dauden administrazioei.] 

Alde batetik, administrazio publikoei emandako zerbitzuen fakturak formatu elektronikoan aurkeztea derrigorrezkoa da 2015eko urtarrilaz geroztik[footnoteRef:5]; eta, beste alde batetik, Udalak egiten duen fakturen erregistro- eta kontabilizazio-prozedurak ez du arrazoizko segurtasunik ematen gure lanean adierazteko betetzen direla araudian ezarritako ordainketa-epeak[footnoteRef:6].  [5: 25/2013 Legea, abenduaren 27koa, Sektore publikoan faktura elektronikoa bultzatu eta fakturen kontabilitate-erregistroa sortzekoa.]  [6:  Ordaintzeko batez besteko epea betetzen dela iragartzen da. Iturria: https://www.fontellas.es/periodo-medio-de-pago/
] 

Hori guztia dela-eta, hau gomendatzen dugu: 
· Urteko kontuen finantzen egoera-orriak formulatzeko dokumentazioaren prozesua hobeki gainbegiratzea eta kontrolatzea.
· Langileen nominak aldez aurretik fiskalizatzea, nominen hileroko aldakuntzak gutxienez, eta hobeki gainbegiratzea kanpoko lan-arloko aholkularitza-etxeak egiten duen lana. 
· FACe ezartzea, hornitzaileek emandako fakturak behar bezala erregistratzen direla ziurtatzeko. 
[bookmark: _Toc117581103][bookmark: _Toc118266032][bookmark: _Toc197413015][bookmark: _Toc430935368][bookmark: _Toc455145998]4.5 Langileria-gastuak 
Udaleko langileria-gastuak 464.039 eurokoak izan ziren, eta haien betetze-mailak behin betiko kredituen ehuneko 106 egin zuen. Ekitaldian sortutako gastu guztien ehuneko 16 egiten dute, eta 34.562 euroan handitu dira aurreko ekitaldikoekin alderatuta; ehuneko zortzi, hain zuzen ere.  


Hona aurreko ekitaldiarekiko alderaketa:
	Kontzeptua 
	Aitortutako betebehar garbiak (ABG), 2022
	ABG, 2023
	Aldea
	Aldea (%) 23/22

	Gobernu-organoen oinarrizko ordainsariak eta beste ordainsari batzuk
	20.700
	39.397
	18.697
	% 90

	Funtzionarioen ordainsariak
	118.031
	127.294
	9.263
	% 8

	Lan-kontratupekoen soldatak 
	169.848 
	174.176
	4.328
	% 2

	Sozietate-kuotak
	120.899
	123.172
	2.273
	% 2

	Guztira
	429.478
	464.039
	34.562
	% 8


Aldaketa esanguratsuena den aldetik, azpimarratzen dugu gobernu-organoen ordainsarietan izandako igoera honako arrazoi hauengatik izan dela:
· 2023ko maiatzaren 28ko udal-hauteskundeen ostean, eta behin horietako emaitzak bilduta, lau kide izatetik bost izatera igaro zen udalbatza. 
· Lanaldi partzialagatiko ordainsaria ehuneko 6,4 handitu zen udalbatza berrian.
Plantilla organikoa
2023ko maiatzaren 8ko NAOn argitaratu zen Udalaren 2023rako plantilla organikoaren behin betiko onespena. Hauexek dira plantillako lanpostuak eta horien egoera 2023ko ekitaldiaren itxiera-unean: 
	Langileak
	Udala

	Plantillako lanpostuak                                  
	16

	Beteta                                                                                            
	12

	Hutsik
	4

	Lanpostu hutsak lanpostu guztien gainean (%)
	25

	Beteta dauden lanpostu hutsak
	4

	Beteta dauden lanpostu hutsak (%)
	100

	Bete gabeko lanpostu hutsak
	0

	Bete gabeko lanpostu hutsak (%)
	0

	Aldi baterako kontratazioa (%)
	% 25


2023an, plantillako lau lanpostu daude hutsik; eta guztiak aldi baterako beteta daude. Behin-behinekotasunaren indizea, kalkulatua aldi baterako betetako plazen eta behin betiko nahiz aldi baterako betetako plaza guztien arteko zatidura gisa, ehuneko 25ekoa zen.
Honako hau da plantillako lanpostuen araubide juridikoa:
	Sailkapena
	2022
	2023
	Aldea

	Funtzionarioak
	3
	3
	0

	Lan-kontratudun langileak
	12
	13
	1

	Guztira 
	15
	16
	1


Zerbitzu anitzetako langilearen lanpostu bat (E mailakoa eta lan-araubidekoa) sortu izanak eragin du bi ekitaldien arteko aldea. 
Egonkortzearen azterketa
Enplegu publikoaren egonkortze-prozesua aztertu dugu aintzat harturik zer betekizun eta epe ezartzen diren uztailaren 1eko 19/2022 Foru Legean, 20/2021 Legetik eratorritako egonkortze prozesuak egiteko neurriei buruzkoan. Udala foru lege horren II. tituluaren aplikaziora atxiki zen 2022ko urriaren 10eko Osoko Bilkuraren erabakiaren bidez. 
Honako alderdi hauek azpimarratzen ditugu:
· Udalak 12 plaza egonkortzeko lan-eskaintza publiko bat (aurrerantzean, LEP) onetsi zuen, 2022ko maiatzaren 17ko NAOn argitaratua; eta, horrenbestez, bete zuen araudian ezarritako epemuga, zeina 2022ko ekainaren 1a baitzen. Honako plaza hauek osatzen zuten LEPa: bederatzi musika-irakasle plaza, liburutegiko arduradun bat lanaldi partzialean eta lanaldi osoko beste bi plaza, bata kirol-monitorearena eta bestea zerbitzu anitzetako langilearena. 
Plaza horiek betetzeko, merezimendu-lehiaketaren sistemaren bidezko deialdi bakar bat onetsi zen. 2022ko azaroaren 7an argitaratu zen, legeak dioenarekin bat, zeinak 2022ko abenduaren 31 ezartzen baitzuen epemugatzat. Ez zitzaien errekurtsorik aurkeztu ez LEPari ez deialdiari. 
Gure azterketan, honako hauek egiaztatu ditugu:
· Egonkortze-prozesuaren xede izan ziren 12 plazetatik, hutsik gelditu ziren bi; hortaz, hamar plaza egonkortu ziren. 
· Probak gainditutako langileak izendatuak izan ziren, eta haien lanpostuak 2023ko martxoan eta 2023ko urrian esleitu ziren, horretarako ezarritako epean. 
· Aztertu dugun laginetik, ondorioztatzen dugu LEP horretan sartutako plazek bete egiten dituztela araudian ezarritako baldintzak. Alabaina, ikusi dugu izaera ez-jarraituko plaza bat lanaldi osoko plaza gisa sartu zela egonkortze-prozesuan, eta espedientean ez zela jaso aldaketa hori justifikatzen zuen arrazoirik. 
Honako hau zen egoera 2023ko abenduaren 31n: 
	Sailkapena
	Lanpostu-kopurua
	Langileak 
Aktibo
	Hutsik
	Aldi baterako betetako lanpostu hutsak

	Bete gabe dauden lanpostu hutsak


	Funtzionarioak
	3
	2
	1
	1
	0

	Lan-kontratudun langileak
	13
	10
	3
	3
	0

	Guztira 
	16
	12
	4
	4
	0






Informazio hori kontuan hartuta, nahiz eta behin-behinekotasuna ehuneko 25ekoa izan, hau adierazten dugu: 
· Idazkari kontu-hartzailearen plaza ez da sartzen egonkortze-prozesuetan, toki-erakundeetako idazkarien plazak Nafarroako Foru Komunitateko Administrazioak (aurrerantzean, NFKA) emandako dagokion gaikuntzaren bidez betetzen baitira. 
Horri dagokionez, adierazten dugu aipatu gaikuntza-prozesua epaiaren zain dagoela –konstituzionaltasun-arazoa ebatzitakoan–, Nafarroako Justizia Auzitegi Nagusiak konstituzio-kontrakotasuneko arazo bat planteatu baitzuen maiatzaren 30eko 16/2022 Foru Legearen bi artikuluri buruz[footnoteRef:7]. [7:  16/2022 Foru Legea, maiatzaren 30ekoa, Nafarroako Foru Komunitateko gaikuntzadun funtzionarioentzat erreserbatutako lanpostuetan aldibaterakotasuna murrizteko presako neurriei buruzkoa.] 

· Bi plaza bete gabe gelditu ziren; kasuetako batean, izangaiak ez zuen plazaren jabetza hartu, eta bestean, izangaiak epez kanpo aurkeztu zuen dokumentazioa.
 Aldi baterako kontratazioaren azterketa
Udalak aldi baterako hamar kontratu egin zituen, behar desberdinei erantzuteko; zehazki, uda-sasoirako sei pertsona kontratatu zituen udal igerilekuetarako; bi musika-irakasle, 2023-2024 ikasturterako, lanaldi partzialean; eta beste bi, zerbitzu anitzetarako, sei hileko iraupenez. Aztertutako laginean ikusi dugu langile-hautaketa egin dela kasuko hautaprozesua egin ondoren.
Langileria-gastuaren egiaztapenak
Nominak kanpoko lan-arloko aholkularitza-etxe batek egiten ditu. Gero, Udalari bidaltzen dizkio artxiboak, kontabiliza eta ordaindu ditzan. 
2023ko urriko nominako ordainsari-kontzeptuen lagin bat aztertu dugu[footnoteRef:8] 26 pertsonari buruz, 20.755 euroko zenbatekoa egiten duena; aipatutako nominaren ehuneko 89 da hori.   [8:  Oinarrizko soldata, antzinatasuna, zenbait osagarri –maila eta lanpostuko osagarriak, familia-laguntza, antzinatasuna, konpentsagarria, irakaslea (musika-irakasleentzat), berariazkoa eta aparteko orduak–. ] 



Aipatutako azterketan, egiaztatu dugu ordainsari-kontzeptu guztiak bat datozela plantilla organikoan aurreikusitakoekin, eta pertsona bakoitzari zuzen ordaindu zaizkiola betetzen duen lanpostuaren eta bere inguruabarren arabera, honako egoera hauetan izan ezik: 
a) Plantilla organikoan, lanpostuko osagarrian sartzen da mailako osagarria, baina, berez, kontzeptu horiek xehatuta jaso behar dira. 
b) Ez daude langile guzti-guztien espediente administratiboak. 
c) Familia-laguntzaren osagarria bidegabeki ordaindu da kasuren batean. Era berean, familia-laguntza PFEZaren oinarrian sartuta dago; hori horrela, atxikipena aplikatzen zaio berez salbuetsita dagoen errenta bati.
d) Ez zaie antzinatasunik ordaintzen langile lan-kontratudunei, ez baitzaie kontuan hartu zerbitzu ematen igarotako denbora. 
Jakinarazten dugu c) eta d) letretan ohartarazitako urritasunak erregularizatu zituela Udalak 2025eko urtarrilean.
Alabaina, eta aipatutako erregularizazio hori egin bada ere, gure ustez, Udalak kontrol handiagoa izan behar du nominak egiteko prozesu osoan, arriskuak minimizatze aldera. 
Horren guztiaren ondorioz, hau gomendatzen dugu:
· Bereizita identifikatzea mailako osagarria eta lanpostuko osagarria.
· Langile publiko guztien espediente administratibo egokia eta osatua izatea. 
· Hileroko kuotak aurrez fiskalizatzea, egiten diren hileko aldakuntzak gutxienez. Eta, horrez gainera, gainbegiratze- eta kontrol-mekanismo eraginkor bat ezartzea, ez dadin errorerik izan, eta, beraz, ezta bidegabeko ordainketarik ere. 
[bookmark: _Toc118266033][bookmark: _Toc197413016][bookmark: _Toc430935369][bookmark: _Toc455145999]4.6 Ondasun arruntetako eta zerbitzuetako gastuak 
Ondasun arruntetan eta zerbitzuetan egindako gastuak 1.012.570 milioikoak izan ziren. Ekitaldian aitortutako betebehar guztien ehuneko 35 egiten dute, eta haien betetze-maila behin betiko kredituen ehuneko 108koa izan da. Horri dagokionez, “Legedi-betetzeari buruzko salbuespendun iritziaren oinarria” paragrafoan adierazi dugun eran, kreditu jakin batzuen betetze-mailak bidegabeki gainditu ditu behin betiko kredituak. 


Honako taula honetan, aurreko ekitaldiko gastuen betetze-mailaren aldakuntza jaso da:
	
	2022
	2023
	Aldea
	2023/2022 aldea (%)

	Zenbatekoa
	912.714
	1.012.570
	99.854
	11



Kontratazio administratiboa
Lagin honen kontratu-klausulen aplikazioa aztertu dugu:
	Kontratua*
	Prozedura
	Lizitatzaile-kop.
	Balio zenbatetsia

	Lizitazioaren zenbatekoa

	Esleipenaren zenbatekoa

	Beherapena

	0-3 urtekoen ikastetxearen kudeaketa
	Irekia, Europar Batasunean publizitaterik egin gabe

	1
	 703.499
	70.350
	70.350
	-

	Udal-eraikinen garbiketa
	Irekia, Europar Batasunean publizitaterik egin gabe

	5
	 206.138
	47.228
	39.801
	% 16


*2022an esleitutako kontratuei dagozkie
Gure azterketan ikusi dugunez, oro har, kontratu-klausuletan ezarritakoaren arabera egin da fakturazioa.
Munta txikiko kontratuak
[bookmark: _Toc118266034]Gure lana izan da munta txikiko kontratazioa eta kontratu-euskarri egokirik gabeko prestazioak aztertzea.  
Azterketa horretan ikusi dugunez, zerbitzu-emate batzuk munta txikiko kontratuen araubide bereziaren bidez izapidetu dira bidegabeki, ekitaldi bateko edo batzuetako balio zenbatetsiak gainditu egiten baititu apirilaren 4ko 23/2018 Foru Legean, Kontratu Publikoei buruzkoan (aurrerantzean, KFL), ezarritako mugak; “IV.2 Legedi-betetzeari buruzko aldeko salbuespendun iritziaren oinarria” paragrafoan zehaztu dira. 
Edonola ere, honako hau adierazten dugu aipatutako hornidura eta zerbitzuei buruz: 
· Energia- eta gas-hornidurari buruz, Ganbera honek azpimarratu nahi du horren lizitazioaren zailtasuna, merkatu-prezioaren gorabeheren ondoriozkoa. Udalak ez zituen hornidura horiek araudian ezarritakoaren arabera lizitatu; dena den, positiboki baloratu behar da prezioak eta kontratazioak konparatu zituela enpresa hornitzaile desberdinen artean.
· Gainerako kontratuei dagokienez, adierazten dugu 2025ean Nafarroako Kontratazioaren Atarian ageri denaren arabera lizitatu direla; horrek esan nahiko luke erregularizazio bat egin dela txosten honetan ohartarazitako urritasunetan. 
Beste alde batetik, munta txikiko kontratuak kontratazio-atarian argitaratzeko betebeharri dagokionez, hau azaldu nahi dugu: nahiz eta udalak faktura-zerrenda argitaratzen duen hiru hilean behin, beste prozedura batzuen bidez esleitutako kontratuei dagozkien fakturak ere sartzen dira zerrenda horretan.
Gomendatzen dugu Nafarroako Kontratazioaren Atarian argitaratzen diren munta txikiko kontratuen hiruhilekoko zerrendetan zera sartzea, araubide horren bidez esleitu diren kontratuak soilik.
[bookmark: _Toc197413017]4.7. Inbertsioak
Inbertsioak 995.925 eurokoak izan ziren. Ekitaldian aitortutako betebehar guztien ehuneko 35 dira, eta horien betetze-mailak behin betiko kredituen ehuneko 87 egin du. Hasierako kredituek 587.000 euroko gehikuntza izan dute gastuen aurrekontuari egindako aldaketen bidez; hori horrela, behin betiko kredituen guztizko zenbatekoa 1.144.000 eurokoa izan da.
Aitortutako gastuaren igoera ehuneko 109koa izan da aurreko ekitaldiarekiko; kopuru absolututan, 519.473 euro. 
Honako kontratu-lagin hau fiskalizatu dugu: 
	Kontratua
	Prozedura
	Lizitatzaile-kop.
 
	Esleipen-irizpidea 

	Lizitazioaren zenbatekoa

	Esleipenaren zenbatekoa

	Beherapena

	Eguneko zentroa
	Irekia, Europar Batasunean publizitaterik egin gabe

	2
	Prezioa
	429.370
	379.992
	% 12

	Bidegorria eraikitzea
	Irekia, Europar Batasunean publizitaterik egin gabe

	1
	Prezioa
	78.150
	64.794
	% 17


Egindako azterketatik, “IV.2 Zuzenbide-betetzeari buruzko aldeko salbuespendun iritziaren oinarria” paragrafoan esandakoaz gainera, hau adierazten dugu:
· Nahiz eta espedienteetan ez duten esleipendunaren aukeraketan eragin, eskaintzak baloratzeko erabilitako formulak puntuak esleitzen ditu, prezioan beherapenik egin ez bada ere; horrek ez du horrela izan behar. 
· Kontratazio Atarian ez dago jasota ebaluazio-txostenaren iragarpenik, KFLk eskatu egiten duen arren.
Hori guztia dela-eta, hau gomendatzen dugu: 
· Pleguetan, lizitazio-zenbatekoa berdintzen duten eskaintzei punturik ematen ez dien formulak ezartzea balioespen ekonomikorako. 
· KFLk eskatzen duen amaierako ebaluazio-txostena argitaratzea Kontratazio Atarian. 
[bookmark: _Toc118266035][bookmark: _Toc197413018]4.8 Transferentzia-gastuak
Taula honetan jaso dira gastu-kapitulu honetako betetze-maila eta aurreko ekitaldiarekiko alderaketa: 
	Kontzeptua
	
	2022
	2023
	Aldea
	Aldakuntza (%)

	489   Beste transferentzia batzuk
	
	9.776
	10.296
	520
	% 5,3


Transferentzien kapituluaren xedetik, 2.646 euroko zenbatekoz Eder Partzuergoari eta Nafarroako Udal eta Kontzejuen Federazioari ordaindutako kuotak salbu, gainerakoa, 7.650 euroko zenbatekoa duena, elkarte-izaerako 12 entitateri emandako dirulaguntza izendunei dagokie.  
Lagin bat aztertu dugu, eta, ikusi dugunez, Udalak:
· Ez du onetsita dirulaguntzei buruzko plan estrategikorik.
· Alkatearen ebazpen bidez ordaintzen dira aurrekontuak dirulaguntza izendun gisa jasotzen dituenak, aurrez onuradunak faktura bat eta horren ordainketaren ziurtagiria aurkeztuta. Ez da agertzen aurrekontuaren exekuzio-oinarriek eskatutako dokumentazio hau:
- Onuradunek zerga-betebeharrak beteta dituztela frogatzeko agiria.
- Jarduera-proposamena.
- Egindako jardueren oroitidazkia.
Ez dago hitzarmenik, honakoak jasotzen dituenik: emakidaren baldintzak eta dirulaguntzaren justifikazioa, diruz lagundutako jardueraren baldintzak eta onuradunari eskatzen zaizkion konpromisoak. 
Hori guztia dela-eta, hau gomendatzen dugu:
· Nahitaezkoa den Dirulaguntzen Plan Estrategikoa onestea, araudiak eskatzen duen eran. 
[bookmark: _Toc118266036][bookmark: _Toc197413019][bookmark: _Toc455146002]4.9 Tributuak, prezio publikoak eta beste diru-sarrera batzuk
Tributu, prezio publiko eta bestelako diru-sarrerengatik 2023ko ekitaldian aitortutako eskubideak 797.769 eurokoak izan ziren. Udalaren diru-sarrera guztien ehuneko 38 egiten dute, eta honako hauei dagozkie:
	Kontzeptua
	Aitortutako eskubide garbiak
	Betetzea (%)
	2023/2022 aldea (%)

	
	2022
	2023
	
	

	Zuzeneko zergak
	595.728
	608.021
	110
	2

	Zeharkako zergak
	1.368.634
	23.887
	156
	-98

	Tasak, prezio publikoak eta bestelako diru-sarrerak
	151.665
	165.861
	127
	9


Zergak
Zergek Udalaren diru-sarrera guztien ehuneko 30 egiten dute, eta honako hauek dira: 
	Kontzeptua
	Aitortutako eskubide garbiak (AEG)
	Guzt. gain. %
AEG
	2023/2022 aldea (%)

	Zuzeneko zergak
	608.021
	29
	2

	Lurraren kontribuzioa 
	400.611
	19
	-11

	Trakzio mekanikoko ibilgailuen gaineko zergak
	104.349
	5
	276

	Hiri-lurren balio-gehikuntzaren gaineko zerga
	71.180
	3
	6

	Jarduera ekonomikoen gaineko zerga
	31.880
	2
	2

	Zeharkako zergak
	23.887
	1
	-98

	Eraikuntza, instalazio eta obren gaineko zerga
	23.887
	1
	-98


Udalak aplikatutako zerga-tasak Nafarroako Toki Ogasunei buruzko 2/1995 Foru Legeak (TOFL) jasotzen duen sortako goiko tartean kokatzen dira, taula honetan ikusten den eran:
	Tributu-figura
	Udala
	2/95 Foru Legea

	Lurraren kontribuzioa
	0,33
	0,25 - 0,50

	Jarduera ekonomikoen gaineko zerga (JEZ)
	1,4
	1 - 1,4

	Lurren balio-gehikuntza
	21
	8-25

	Eraikin, instalazio eta obren gaineko zerga (EIOZ)
	4,2
	2-5


Egin dugun azterketaren ostean, honako hau adierazten dugu:
· Zergen bidezko diru-sarreretan egondako aldakuntzak honako arrazoi hauekin daude lotuta nagusiki: 
a) Lurraren kontribuzioan, ordainagirien ezeztapen eta baja justifikatuak egin dira 15.247 euroko zenbatekoz. Gainera, 2023an, beheratu egin zen zerga-tasa 2022koarekin alderatuta.
b) Hiri-lurren balioaren igoeraren gaineko zergak, zerga-oinarriaren izaerak berak egiten du ez dadila egonkorra izan aurrekontu-ekitaldi batetik bestera; beraz, urtetik urterako aurrekontu-aldakuntzak arrazoizkoak dira. 
c) EIOZi dagokionez, “Enfasi-paragrafoa”-n identifikatu da aurreko ekitaldiarekiko aldea.
· Azkeneko zerga-ikuskapeneko plana 2012ko ekitaldian onetsi zen. 
· Zergen kudeaketa eta horien kontabilizazioa, likidazioa eta borondatezko bidean eginiko kobrantza behar bezalakoak dira. 


Tasak, prezio publikoak eta bestelako diru-sarrerak
Tasek, prezio publikoek eta bestelako diru-sarrerek 165.861 euro egin zuten; Udalaren diru-sarrera guztien ehuneko zortzi. Taula honetan azaltzen dugu tasen eta gainerako diru-sarreren desagregazioa: 
	Kontzeptua
	AEG
	AEGen guztizkoarekiko %
	2023/2022 aldea (%)

	Tasak eta prezio publikoak
	61.471
	3
	-7

	Beste diru-sarrera batzuk
	104.390
	5
	22


Diru-sarreren kapitulu honetan, ez dugu hauteman garrantzi handiko gairik.
[bookmark: _Toc118266037][bookmark: _Toc197413020][bookmark: _Toc455146003]4.10 Transferentziengatiko diru-sarrerak
Transferentzia arruntengatiko eskubide garbi aitortuak 594.585 eurokoak izan ziren, eta kapital-transferentziengatikoak, 542.816 eurokoak; guztira, diru-sarrera guztien ehuneko 54 egin zuten.  Aurreko urtearekiko konparaziozko datuek honako alde hauek erakusten dituzte:
	Kontzeptua
	AEG
	2023/2022 aldea (%)

	
	2022
	2023
	

	Transferentzia arruntak
	584.524
	594.585
	2

	Kapital-transferentziak
	197.454
	542.816
	175



Hirigintzari dagokionez, honako hau nabarmentzen dugu:
Transferentzia arruntak
· Toki-erakundeek Nafarroako tributuetan parte hartzeko duten funtsaren zuzkidurari dagokion finantziazioa 479.724 eurokoa da; diru-sarreren kapitulu horren ehuneko 81 da hori. 
· Gainerakoa dagokie jasotako zenbait dirulaguntzarengatiko diru-sarrerei. Dirulaguntza horien kontabilizazioari dagokionez: 
- Ez da kontabilizatu Haur Eskolen 2023/24 ikasturteko dirulaguntza, 2024ko urtarrilaren 3an kobratua 83.144 euroko zenbatekoz, eta NFKAk 2023ko abenduan aitortua.
- Bestalde, Udalak aurreko ikasturteko dirulaguntza aitortu zuen 2023ko urtarrilean, eta NFKAk 2022ko abenduan, 36.443 euroko zenbatekoz. 
- Aldakuntza horien arteko aldeak esan nahi du 2023an 46.701 euro gutxiago aitortu direla diru-sarreretan.
Horri dagokionez adierazten dugu ezen, kontabilitate- eta aurrekontu-araudiaren arabera, entitate onuradunak lehenago aitortzen ahal duela eskubidea, baldin eta ziur badaki entitate emaileak jaulki egin duela bere betebehar korrelatiboaren aitorpen-egintza. 
Kapital-transferentziak
Kapital-transferentzien aldakuntza gertatu da, funtsean, NFKAk honako sarrera hauek egin zituelako 2023an:
· Suspertze eta Erresilientziarako Mekanismoaren (SEM) funtsak, 234.387 euroko zenbatekoz. 
· 110.000 euroko finantziazioa Eguneko Zentroaren ekipamendurako.
Egindako lanetik ondorioztatzen dugu diru-sarreren kontabilizazioa zuzena dela, transferentzia arruntei buruz esandakoa salbu.
Hori guztia dela-eta, hau gomendatzen dugu: 
· Transferentzien eta/edo dirulaguntzengatiko eskubideak diru-sarreren aurrekontuan aitortzea entitate onuradunak jakiten duenean entitate finantzatzaileak aitortu egin duela betebeharra.
[bookmark: _Toc118266038][bookmark: _Toc197413021]4.11 Ondare bidezko diru-sarrerak
Taula honetan jaso dira diru-sarreren kapitulu honetako betetze-maila eta aurreko ekitaldiarekiko alderaketa:
	Kontzeptua
	Izena
	2022
	2023
	Aldea
	Aldakuntza (%)

	520
	Gordailuen interesak
	60
	4.011
	3.951
	6.585

	541
	Hiri-finken errentamenduak
	3.031
	5.022
	1.992
	66

	542
	Landa-finken errentamenduak
	94.999
	145.099
	50.100
	53

	554
	Nekazaritza, baso eta herri-lurren aprobetxamenduak
	5.728
	4.108
	-1.620
	-28

	599
	Ondare bidezko beste diru-sarrera batzuk
	15.132
	16.486
	1.354
	9

	 
	 
	118.950
	174.726
	55.777
	47


Txosteneko Enfasi-paragrafoan adierazi da 2022ko ekitaldian parke eoliko bat instalatu zela udal-dermioan, eta aparteko EIOZ baten bitartezko ordainketa ekarri zuela horrek. 
Halaber, azpimarratzen dugu parke hori instalatu izanak herri-lur baten erabilera-lagapenagatiko urteroko diru-sarrera bat jasotzeko eskubidea ekarri diola Udalari, 30 urteko eperako. 2023ko ekitaldian aitortutako diru-sarrerak 56.775 eurokoak izan ziren. 
Egin dugun azterketaren arabera, 2023ko ekitaldi hori izan da aipatutako eskubide hori likidatu den lehenengo ekitaldia, 2022ko abenduaren 1eko kontratu-agirian jasota dagoenez; diru-sarrera berri horrek justifikatzen du diru-sarreren kapitulu honetan izandako ehuneko 47ko aldakuntza. 


[bookmark: _Toc197413022]Behin-behineko txostenari aurkeztutako alegazioak
FONTELLASKO UDALARI BURUZKO 2023KO BEHIN-BEHINEKO FISKALIZAZIO-TXOSTENARI AURKEZTUTAKO ALEGAZIOEN TXOSTENA
Eskerrak ematen dizkiegu landa-lana egin duten Kontuen Ganberako langileei lan honetan parte hartu duten Udaleko langileei emandako tratuagatik.
- Egoera ekonomiko-finantzarioa:
Fontellasko Udalak ulertzen du Udalaren egoera ekonomiko-finantzarioa, oso gai garrantzitsua dena, ez dagoela behar beste landuta txostenean. Izan ere, txostenaren 27. orrialdean jasotako hau besterik ez da esaten horri buruz: “Edonola ere, Udalaren finantza-egoera osasuntsu dago, finantza-zorrik ez duenez eta behar besteko likidezia baduenez”. Faltan botatzen dugu txostenean apartatu batean modu esanguratsuan jasotzea bere kontuek erakusten duten egoera ekonomiko-finantzario osasuntsua.
Bestalde, zenbait apartatutan behar bezala azaltzen dira 2023an parke eolikoaren EIOZaren diru-sarreragatik izandako aldakuntza esanguratsuak; baina, horrela, badirudi Udalaren oparoaldia horren ondorio dela, eta, egiazki, diru-sarrera hori jaso baino lehenago ere guztiz osasuntsua zen jadanik Udalaren egoera ekonomiko-finantzarioa.
Hori horrela, honako datu hauek gehitu nahi ditugu, behar bezala islatzen baitute Fontellasko Udalak 2023ko ekitaldi fiskalizatuaren aurretik eta ondoren zuen egoera ekonomiko-finantzarioa.
Udalak 2023-12-31n zuen egoera ekonomiko-finantzarioari dagokionez, behin-behineko txostenean adierazten den eran, komeni da informazio ekonomikoa testuinguruan jartzea, 2022tik 2023ra izandako ezohiko aurrekontu-aldaketak direla-eta.
Hori horrela, iruditzen zaigu komenigarria dela Udalak 2022koa baino lehenagoko ekitaldietan izaten zituen datu ekonomikoak azpimarratzea.
2022ko ekitaldi horretan ez bezala, zeinean ia 1.370.000 € bildu baitziren, salbuespen gisa, eraikuntza, instalazio eta obren gaineko zergagatik, kontzeptu horretako diru-sarrerak askoz ere txikiagoak izan ohi ziren (urteko 10.000ren eta 30.000 €-ren artekoak). Hala ere, Udalak beti izan du behar besteko marjina bere baliabideak sortzeko eta gastua mugatzeko, eta finantziazio-ahalmen nahikoa eta gehiago izan du zorretan sartu gabe inbertsioei ekiteko.
Entitate honek itundutako azken mailegua 2011n izan zen, zenbait obra finantzatzeko eskatu baitzuen (horren aurretik, mailegu bat eskatu zion BBVAri 2004an, eta beste bat Nafarroa Kutxari 2010ean). Orduz geroztik, inbertsio asko egin dira udalerrian, Udala zorretan jarri gabe.
Hain zuzen ere, ikusten da udal-kontuetan behar beste lasaitasun eta likidezia egon dela azken urteotan:
• 2018/12/31n, bankuetako izakina 507.000 bat eurokoa zen; zor bizia, 534.000 bat eurokoa, eta zorpetze-maila % 6koa soilik, % 21eko mugatik behera. Gastu orokorretarako diruzaintza-gerakina 602.000 euro ingurukoa zen.
• 2019/12/31n, bankuetako izakina 475.000 bat eurokoa zen; zor bizia, 458.000 bat eurokoa; eta zorpetze-maila, % 6koa soilik, % 15eko mugatik behera. Gastu orokorretarako diruzaintza-gerakina 323.000 euro ingurukoa zen.
• 2020/12/31n, bankuetako izakina 796.000 bat eurokoa zen; zor bizia, 427.000 bat eurokoa; eta zorpetze-maila, % 3koa soilik, % 25eko mugatik behera. Gastu orokorretarako diruzaintza-gerakina 500.000 euro ingurukoa zen.
• 2021/12/31n, bankuetako izakina 857.000 bat eurokoa zen; zor bizia, 397.000 bat eurokoa; eta zorpetze-maila, % 2koa soilik, % 22ko mugatik behera. Gastu orokorretarako diruzaintza-gerakina 654.000 euro ingurukoa zen.
• 2022/12/31n, bankuetako izakina 2.015.000 bat eurokoa zen; zor bizia, 367.000 bat eurokoa; eta zorpetze-maila, % 1,5ekoa soilik, % 52ko mugatik behera. Gastu orokorretarako diruzaintza-gerakina 1.680.000 euro ingurukoa zen.
• 2023/12/31n, bankuetako izakina 920.000 bat eurokoa zen, eta zor bizia, 0 eurokoa. Gastu orokorretarako diruzaintza-gerakina 918.000 euro ingurukoa zen.
Hau da, 2022an parke eolikoaren EIOZari zegokion aparteko diru-sarrera jaso aurretik ere, Fontellasko Udalak 857.000 euroko izakinak zituen bankuetan, eta haren zorpetze-maila % 2koa zen.
Hortaz, 2023ko egoera finantzarioa ez da diru-sarrera horren ondoriozkoa; eta, txostenean ongi adierazten den eran, egoera erabat garbia da, zorrik gabekoa eta likideziaduna.
- Txostenean jasotako salbuespenak aintzat hartzea:
- Kontuen Ganberak 2023ko Aurrekontu-emaitzaren egoera-orriko eta Emaitza ekonomikoaren egoera-orriko kalkuluan adierazitako datu ekonomiko hobeak hartu dira kontuan, Kontu Orokorraren espedientean ageri direnen ordez. Izan ere, hutsegitez, egin gabe gelditu ziren ekitaldiaren behin betiko itxieraren prozesua abiarazi aurretik egin izan beharko ziren aurretiko zenbait doikuntza eta egiaztapen.
- Kontuan hartu dira Kontabilitate Balantzean eta udalerriko Ondasunen eta Eskubideen Inbentarioan egiteko proposatutako doikuntzak eta zuzenketak, bat-etortze ahalik eta handiena egon dadin bi dokumentuen artean.
- Ahaleginak eginen dira ekitaldian zehar sortzen diren aurrekontu-aldaketak behar besteko aurrerapenez izapidetzeko, urte bakoitzeko abenduaren 31n lotura-poltsa jakin batzuk ez daitezen gaindituta ager.
- Diruzaintza-gerakinarekin finantzatzen diren aurrekontu-aldaketei prozedura-tratamendu bereizia emanen zaie, baita osoko bilkura berean suertatzen badira ere ekitaldiko aurrekontuaren onespenari dagozkionekin.
- Kontuen Ganberak dioen eran, komenigarria iruditzen zaigu Osoko Bilkurak dirulaguntzei buruzko plan bat onestea eta hitzarmen arautzaile bat izenpetzea dirulaguntzen balizko onuradunekin.
- Kontuen Ganberak gomendatu bezala, errekargu exekutiboa eta berandutze-interesak exijituko dira diru-biltzaile exekutiboari bidali baino lehen.
- Barneko egiaztapen-sistema bat ezarriko da, abisuak edo alarmak aktibatuko dituena udal-langileen egoera pertsonaletan edo gertakarietan aldaketak egoten ahal direla aurreikusten den datetan, aldaketa horiek haien nominetan eragina izaten ahal badu, ahalik eta koordinazio handiena izateko nominez arduratzen den kanpoko lan-arloko aholkularitza-etxearekin.
- Kontu Orokorra egitean, Ganberak aipatzen dituen txosten horiek gehituko zaizkio espedienteari.
- Kontu guztien sinadura mankomunatua eskatuko zaie Udalarekin lan egiten duten banketxe guztiei. Era berean, kontabilitatean baja eginen zaie zero saldoz oraindik ageri diren eta bere garaian bertan behera utziak izan ziren kontuei.
- Aplikatzeko zeuden aurrekontuz besteko saldoak guztiz garbiturik utziko dira (gaur egun aurkituta daude gehienak).
- Duela lau urte baino lehenagoko ekitaldi itxietako kobrantzak dagokien ekitaldian kontabilizatuko dira. Era berean, itxitako ekitaldi zaharragoetako saldoak guztiz garbituta utziko dira.
- FACe-ren ezarpena itzuliko da.
- Fakturen hiruhilekoko zerrendari dagokion dokumentazioaren igorpena garbitzeko ahalegina eginen da, eta munta txikiko kontratuei buruzkoak bakarrik sartuko dira (kontabilitate-atalak sortutako Excel zerrenda irauliko da horretarako).
Fontellas, 2025eko maiatzaren 5a
Alkate udalburua




[bookmark: _Toc197413023]Behin-behineko txostenari aurkeztutako alegazioei emandako erantzuna
Eskerrak ematen dizkiogu Fontellasko alkateari aurkeztutako alegazioengatik, zeinak behin-behineko txostenean sartu baititugu; horrela, behin betiko gisa ematen da txostena, ulertzen dugulako egindako fiskalizazioaren azalpena direla eta ez dutela edukia aldatzen.

